CELEX: E2007P0003
Language: sk
Date: 2007-03-08 00:00:00
Title: Žaloba Dozorného orgánu EZVO proti Islandskej republike podaná 8. marca 2007 (Vec E-3/07)

9.8.2007   
            
            
               SK
            
            
               Úradný vestník Európskej únie
            
            
               C 186/60
            
         Žaloba Dozorného orgánu EZVO proti Islandskej republike podaná 8. marca 2007
   (Vec E-3/07)
   (2007/C 186/09)
   Dozorný orgán EZVO, v zastúpení Nielsa Fengera a Arne Torstena Andersena, splnomocnených zástupcov Dozorného orgánu EZVO, Rue Belliard 35, B-1040 Brusel, podal 8. marca 2007 na Súdnom dvore EZVO žalobu proti Islandskej republike.
   Navrhovateľ žiada, aby Súdny dvor:
   
               1.
            
            
               vyhlásil, že tým, že Islandská republika v určenej časovej lehote neprijal resp. neoznámil dozornému orgánu opatrenia potrebné na implementáciu aktu uvedeného v druhej zarážke bodu 1a) kapitoly XXIV prílohy II k Dohode o Európskom hospodárskom priestore (smernica Európskeho parlamentu a Rady 2002/88/ES z 9. decembra 2002, ktorou sa mení a dopĺňa smernica 97/68/ES o aproximácii právnych predpisov členských štátov, ktoré sa týkajú opatrení voči emisiám plynných a tuhých znečisťujúcich látok zo spaľovacích motorov inštalovaných v necestných pojazdných strojoch), prispôsobeného Dohode o EHP prostredníctvom protokolu 1 k tejto dohode, si nesplnil svoje povinnosti podľa článku 2 uvedeného aktu a článku 7 Dohody o EHP a
            
         
               2.
            
            
               nariadil Islandskej republike uhradiť súdne trovy.
            
         Právna a skutková podstata veci a právne odôvodnenie:
   
               —
            
            
               Táto vec sa týka neimplementácie smernice o ochrane životného prostredia.
            
         
               —
            
            
               Dozorný orgán EZVO sa odvoláva na skutočnosť, že islandská vláda neposkytla žiaden dôkaz o implementácii danej smernice.
            
         
               —
            
            
               Dozorný orgán EZVO sa odvoláva na skutočnosť, že islandská vláda nepoprela tvrdenie, že neimplementovala danú smernicu.